《朝中措》
宋代·萧崱

半山社雨欲黄昏。燕子不过门。杨柳染深绿意，海棠啼损红痕。

绮寮妆束，宝钗歌舞，玉枕温存。一段旧情有味，十分新恨无言。

作者简介：萧崱，字则山，号大山，临江军新喻（今江西新馀）人。泰来兄。理宗绍定五年（一二三二）进士。以史馆校勘迁武学博士，进太府丞。有《大山集》，已佚。明嘉靖《临江府志》卷六有传。